Catharina Jans de Haan	 geb 1805 HRL, Rooms Katholiek, ovl 16 mei 1851 HRL, huwt met Johan Herman Kayzer op 12 jul 1838 HRL, dienstmaagd, dv Jan Tjietses dH., en IJbeltje Tjeerds Dijkstra; BS huw 1838, ovl 1851, bev.reg. HRL 1851 wijk G-055; oud 34 jaar, geb en wonende te HRL. 1839, wijk G-060; VT1839 Die Bordeaux Bende | Barrel Boys Wyn
August 3, 2017 August 3, 2017 / barrelboyswynklub
Ons beskou dit ons plig om te sien dat die ander lede van die Bordeaux Bende nie dieselfde lot as ons bemoeide Beatle ly nie. Almal ken die twee groot Bordeaux name van Cab Sav en Merlot, maar wat van Cabernet Franc? Die oëntologiese vader van albei die eersgenoemde wyne en die spirituele vader van die hele Bordeaux bouquet, ’n wyn met sterk geure van rooi vrugte gerooster oor ’n braaivleisvuur. Of wat van Petit Verdot? ’n Wyn met ’n naam wat net sowel ’n blom kan wees en ’n palet wat die vermoede bevestig. Of wat van Malbec? Die Franse expat nou so gewild in Argentinië dat hy amper laasjaar se algemene verkiesing gewen het. Daarom, volgende keer as jy ’n draai maak by jou plaaslike wynhandelaar, dink aan die vergete name van geskiedenis. Dink aan Eric Favre, die man wie se idee vir ’n koffie kapsule in 1970 afgeskiet is deur Nestle ten gunste van kitskoffie. Dink aan Carolyn Davidson, wie Nike se ‘Swoosh’ logo ontwerp het en die maatskappy ’n faktuur vir $35 gestuur het. Dink aan George Harrison, die vierde Beatle; en dink aan Cab Franc, Petit Verdot en Malbec.
Ons gunsteling lede van die Bordeaux Bende, in volgorde:
11. Simonsig Cabernet Sauvignon
‘n Jong Cab Sav, wie se hormone hom sterk en entoesiasties maak met sy toedeling van vrugte en tanniene, nie sleg nie, maar sal nog beter word.
10. The Hutton Single Vineyard Cabernet Sauvignon (Woolworths)
Maklik drinkbaar en ligter as wat jy ‘n Cab Sav sal verwag. Buite die bottel is hy helder rooi en die vrugtesap voorkoms word ondersteun deur soet bessies en aarbeie op die palet.
9. Le Riche Cabernet Sauvignon
Hierdie bottel tick all die boksies vir wat ‘n wyn van sy kultivar behoort te wees, maar doen min buite die gewone. Jy sal met hom kan settle eendag as jy veertig is en niks beter verby gekom het nie.
8. Raats Dolomite Cabernet Franc
Ons eerste Franc maak sy verskyning op die lys met ‘n baie droë weergawe, dalk te danke aan die dolomiet, maar tog met al vars vrugtelikheid wat jy in ‘n Franc wil hê.
7. Fleur du Cap Cabernet Sauvignon
‘n Cab Sav waarvan jy ‘n paar bottels kan koop en waarvan daar min sal oorbly die volgende oggend. Hy beloon jou vir jou keuse met ‘n sagte palet en die hoop van ‘n selfs sagter hoofpyn die volgende oggend.
6. De Grendel Merlot
‘n Merlot met rugraat en muscle, maar met genoeg grasie om jou te oordonder nie. ‘n Goeie koop en sal ‘n aand mooi afrond nadat die plaas se Sauvignon Blanc hom begin het.
5. Yonder Hill Merlot
As jy opsoek is na ‘n Merlot met selfbeeld probleme, bly weg. Hierdie wyn is goed, en is nie bang om breë skouers tussen die swaarder wyne te staan nie.
4. Raka Cabernet Franc
‘n Betaamde wyn wat stadig maar seker sy bouquet ontbloot, maar na ‘n bietjie aanmoediging stel hy nie teleur nie.
3. Neethlingshof Cabernet Sauvignon
Hierdie wyn se struktuur gee jou die indruk dat hy stadig en doelbewus, stuk vir stuk opgebou is soos ‘n Lego katedraal. Goed gebalanseer met ‘n hout voorgrond en ligter elemente wat daarna deurkruip.
2. Raka Petit Verdot
‘n Donker, formele wyn wat jou underdressed vir die geleentheid laat voel as jy in enigiets minder as black tie opdaag. ‘n Prominente blueberry ondertoon bind die wyn reg deur.
1. Hermanuspietersfontein Swartskaap (Cabernet Franc)
Die Swartskaap wys ons waartoe Cabernet Franc is staat is. Wonderlik en kompleks, hy laat jou tong weet hoe dit voel om op die naat van jou rug te lê en na die sterre te kyk.
barrel boys, barrelboys, bbwk, bordeaux, wine
← Pino ‘t ge-age
Rosé: ‘n Verlore Liefde →